|  |
| --- |
| Sekcia ekonomiky  odbor verejného obstarávania |
| Pribinova 2, 812 72 Bratislava |

záujemcom

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**  SE-VO1-2022/004781-03 | **Vybavuje/linka**  Ing. Milan Varga/44569 | **Bratislava**  20. 10. 2022 |

Vec

**Vysvetlenie informácií potrebných na vypracovanie ponuky č. 1**

Na základe doručených žiadostí o vysvetlenie informácií potrebných na vypracovanie ponuky v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) verejný obstarávateľ zverejňuje v elektronickom systéme Josephine vysvetlenie informácií potrebných na vypracovanie ponuky na predmet zákazky „**Zabezpečenie dodávky a distribúcie zemného plynu pre CÚZ**“, ID zákazky v elektronickom prostriedku Josephine 32444.

**Otázka**

Uchádzač požaduje o úpravu návrhu zmluvy (Zmluva o dodávke plynu) Prílohy č. 7 (ďalej ako „Cena za prepravu plynu“) bod 1.3 nasledovne:  
Namiesto:  
„Splatnosť Preddavkov 1 je 30 dní od ukončenia kalendárneho mesiaca, za ktorý sa Preddavok 1 platí (napr. Preddavok 1 za mesiac za mesiac február, je splatný 30. marca).“  
Upravené znenie:  
„Splatnosť Preddavkov 1 je 15 deň príslušného kalendárneho mesiaca, za ktorý sa Preddavok 1 platí.  
Odôvodnenie:  
Podľa pôvodného znenia sa doba splatnosti predlžuje o ďalší mesiac (napr.: za mesiac za mesiac február, je splatný 30. marca), resp. splatnosť je tak 60 dní. Zároveň týmto spôsobom splatnosti zaniká preddavok 1 mesiaca december v danom roku dodávky, keďže týmto spôsobom by obdržal poskytovateľ financie za preddavky 1 až v januári nasledujúceho roka.  
  
Taktiež nie je možné dodržať Článok 9 Záverečné ustanovenia bod 9.2 z dôvodu výpočtu preddavku, keďže preddavok sa má vypočítať vrátane dis. poplatkov a tie môžu byť v roku dodávky odlišné.

**Odpoveď**

Verejný obstarávateľ navrhovanú zmenu neakceptuje, platia súťažné podklady.

**Otázka**

Dobrý deň, Príloha č. 7 Zmluvy o dodávke zemného plynu je určená pre Centrá podpory MVSR resp. v tabuľke "Výška Preddavkov" sú spomenuté všetky Centrá podpory MVSR. Príloha č. 7 tak nie je určená pre Zabezpečenie dodávky a distribúcie zemného plynu pre Centrum účelových zariadení (CÚZ).

**Odpoveď**

Verejný obstarávateľ prikladá upravenú Prílohu č.7 pre Centrum účelových zariadení (CÚZ).

S pozdravom

.....................................................

Mgr. Ľubomír Kubička

riaditeľ odboru